CELEX: 32002R2246
Language: bg
Date: 2002-12-16 00:00:00
Title: Регламент (ЕО) № 2246/2002 на Комисията от 16 декември 2002 година относно таксите, платими на Службата за хармонизиране на вътрешния пазар (търговски марки, дизайни и модели) във връзка с регистрацията на промишлен дизайн на Общността

Важна правна забележка

|

32002R2246

Официален вестник n° L 341 , 17/12/2002 стр. 0054 - 0059 специално чешко издание глава 13 том 31 стр. 40  - 45 специално испанско издание глава 13 том 31 стр. 40  - 45 специално унгарско издание глава 13 том 31 стр. 40  - 45 специално литвийско издание глава 13 том 31 стр. 40  - 45 LV.ES глава 13 том 31 стр. 40  - 45 MT.ES глава 13 том 31 стр. 40  - 45 PL.ES глава 13 том 31 стр. 40  - 45 SK.ES глава 13 том 31 стр. 40  - 45 специално словенско издание глава 13 том 31 стр. 40  - 45

		20021216Регламент (ЕО) № 2246/2002 на Комисиятаот 16 декември 2002 годинаотносно таксите, платими на Службата за хармонизиране на вътрешния пазар (търговски марки, дизайни и модели) във връзка с регистрацията на промишлен дизайн на ОбщносттаКОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 6/2002 на Съвета от 12 декември 2001 г. за промишления дизайн на Общността [1], и по-специално член 107 от него,като има предвид, че:(1) В светлината на член 139 от Регламент (ЕО) № 40/94 на Съвета от 20 декември 1993 г. относно търговската марка на Общността [2], изменен с Регламент № 3288/94 [3], който по силата на член 97 от Регламент (ЕО) № 6/2002 е приложим също към настоящия регламент, размерите на таксите трябва да се определят на равнище, което гарантира, че съответните постъпления са по принцип достатъчни за балансиране бюджета на Службата.(2) Регламент (ЕО) № 2245/2002 на Комисията от 21 октомври 2002 г. относно прилагането на Регламент (ЕО) № 6/2002 на Съвета за промишления дизайн на Общността [4] урежда също условията, при които предвидените в Регламент № 6/2002 такси трябва да се заплащат на Службата.(3) За да се осигури необходимата гъвкавост, председателят на Службата трябва да е упълномощен да определя, при определени условия, таксите, които могат да се плащат на Службата, във връзка с услугите, които тя може да предоставя, таксите за достъп до базите данни на Службата и предоставяне съдържанието на тези бази данни в машинно-четивна форма и да определя тарифите за продажба на изданията на Службата.(4) С оглед да се улесни плащането на таксите, председателят на Службата трябва да е овластен да разрешава други начини на плащане, освен тези, които настоящият регламент изрично предвижда.(5) Мерките, предвидени в настоящия регламент, са в съответствие със становището на Комитета, създаден съгласно член 109 от Регламент (ЕО) № 6/2002,ПРИЕ НАСТОЯЩИЯ РЕГЛАМЕНТ:Член 1ПредметНастоящият регламент определя размерите и начините на плащане на:а) таксите, платими на Служба за хармонизация във вътрешния пазар (търговски марки и промишлен дизайн) (по-долу наричана "Службата") съгласно Регламент (ЕО) № 6/2002 и Регламент (ЕО) № 2245/2002;б) тарифите, определяни от председателя на Службата съгласно член 3, параграфи 1 и 2.Член 2Такси, предвидени в Регламент (ЕО) № 6/2002 и в Регламент (ЕО) № 2245/2002Таксите, предвидени в Регламент (ЕО) № 6/2002 и в Регламент (ЕО) № 2245/2002, са дадени в приложението.Член 3Тарифи, определяни от председателя1. Председателят определя сумата, платима за всяка друга услуга, предоставяна от Службата, освен тези, предвидени в приложението.2. Председателят определя сумата, платима за Бюлетина на дизайните на Общността, както и за всяко друго издание на Службата.3. Размерите на тарифите се определят в евро.4. Размерите на тарифите, определени от председателя в съответствие с параграфи 1 и 2, се публикуват в Официален вестник на Службата.Член 4Дата на плащане на таксите и тарифите1. Таксите и тарифите, чиято дата на плащане не е уточнена в Регламент (ЕО) № 6/2002 или в Регламент № 2245/2002, се дължат, считано от датата на подаване на заявлението за услугата, за която се дължи такса.2. Председателят може да реши предоставянето на услуги, посочено в параграф 1, да не подлежи на предварително плащане на съответните такси и тарифи.Член 5Плащане на такси и тарифи1. Таксите и тарифите, платими на Службата, трябва да се плащат в евро:а) чрез плащане или превод по банкова сметка на Службата;б) чрез издаване или изпращане на чекове, платими на Службата;в) в брой.2. Председателят може да определя начините на плащания, различни от тези, уточнени в параграф 1, в частност чрез депозити по открити текущи сметки на Службата. Тези начини се публикуват в Официален вестник на Службата.Член 6Данни за плащането1. Всяко плащане посочва името на лицето, което извършва плащането, и необходимите данни, за да може Службата да установи незабавно предмета на плащането. В частност, трябва да се предоставят следните данни:а) когато се плаща такса за регистрация, предмета на плащането, а именно "такса за регистрация", и в зависимост от случая посочването, дадено от заявителя в заявлението за регистрация на дизайн;б) когато се плаща такса за публикация, предмета на плащането, а именно "такса за публикация", и в зависимост от случая посочването, дадено от заявителя в заявлението за регистрация на дизайн на общността;в) когато се плаща такса за публикация в съответствие с член 50, параграф 4 от Регламент (ЕО) № 6/2002, предмета на плащането, а именно "такса за публикация" и регистрационния номер;г) когато се плаща такса за отлагане на публикация, предмета на плащането, а именно "такса за отлагане" и в зависимост от случая позоваването, дадено от заявителя в заявката за регистрация на дизайн на Общността;д) когато се плаща такса за обявяване в несъстоятелност, регистрационния номер и името на притежателя на регистрирания дизайн на Общността, срещу когото е насочено заявлението, и предмета на плащането, а именно "такса за обявяване в несъстоятелност".2. Ако предметът на плащането не може незабавно да се определи, Службата изисква от лицето, което е извършило плащането, да я нотифицира писмено за това в определен от нея срок. Ако лицето не се съобрази с искането в надлежен срок, плащането се смята за неосъществено. Платената сума се възстановява.Член 7Дата, на която плащането се смята за извършено1. Датата, на която всяко плащане на Службата се смята извършено, е следната:а) в случаите, посочени в член 5, параграф 1, буква а), датата, на която сумата на плащането е действително вписана по кредита на банковата сметка на Службата;б) в случая, посочен в член 5, параграф 1, буква б), датата на получаване на чека от Службата, при условие че чекът е осребрен;в) в случите, посочени в член 5, параграф 1, буква в), датата на получаване на сумата на плащането в брой.2. Когато председателят разрешава в съответствие с разпоредбите на член 5, параграф 2, други начини на плащане на таксите, освен тези, предвидени в член 5, параграф 1, той определя също датата, на която това плащане се смята извършено.3. Когато в съответствие с параграф 1 и 2 плащането на таксата се смята извършено само след изтичането на определения срок, срокът се смята спазен, ако на Службата се представи доказателство, че лицето, което е извършило плащането:а) в държава-членка в срока, в който плащането е трябвало да бъде извършено:i) е извършило плащане чрез банкова институция; илиii) надлежно е издало платежно нареждане до банкова институция за сумата на плащането; илиiii) е представило в пощенска служба или е изпратило писмо с адреса на седалището на Службата и съдържащо чек по смисъла на член 5, параграф 1, буква г), при условия че чекът е осребрен; иб) е надплатило сума, равна на 10 % от съответната такса или такси, но не по-голяма от 200 евро.никаква допълнителна такса не се дължи, ако едно от условията, посочени в буква а) е било изпълнено най-късно десет дни преди изтичането на срока на плащане.4. Службата може да поиска от лицето, което е извършило плащането, да представи доказателство за датата, на която едно от условията, изброени в параграф 3, буква а), е изпълнено, и в зависимост от случая да плати допълнителната такса, посочена в параграф 3, буква б), в срок, който тя определя. Ако лицето не отговори на заявлението на Службата или ако доказателството е недостатъчно или наложената допълнителна такса не е платена навреме, срокът на плащането се смята неспазен.Член 8Непълно плащане1. Срокът на плащане, по принцип, се смята спазен само ако цялата сума на таксата е платена в предвидения срок. Когато таксата не е платена изцяло, платената сума се възстановява след изтичането на срока.2. Въпреки това Службата може, доколкото това е възможно в оставащия за изтичане срок, да даде възможност на лицето, което извършва плащането, да плати липсващата сума или, ако това е оправдано, да се откаже от малки неплатени суми, без да се засягат правата на лицето, извършващо плащането.Член 9Възстановяване на незначителни суми1. Когато е платена извънредно голяма сума за покриване на такса, надплатеното не се възстановява, ако е незначително, и ако съответната страна изрично не е поискала възстановяване.Председателят определя какво представлява незначителна сума.2. Решенията на председателя, взети по силата на параграф 1, се публикуват в Официален вестник на Службата.Член 10Влизане в силаНастоящият регламент влиза в сила от седмия ден след публикуването му в Официален вестник на Европейските общности.Настоящият регламент е задължителен в своята цялост и се прилага пряко във всички държави-членки.Съставено в Брюксел на 16 декември 2002 година.За КомисиятаFrederik BolkesteinЧлен на Комисията[1] ОВ L 3, 5.1.2002 г., стр. 1.[2] ОВ L 11, 14.1.1994 г. стр. 1.[3] ОВ L 349, 31.12.1994 г., стр. 83.[4] ОВ L 341, 17.12.2002 г., стр. 26.--------------------------------------------------20021216ПРИЛОЖЕНИЕ(в евро) |1.Такса за регистрация (член 36, параграф 4 от Регламент (EО) № 6/2002; член 6, параграф 1, буква a) от Регламент (EО) № 2245/2002) | 230 |2.Допълнителна такса за регистрация за всеки допълнителен дизайн, включен в множествена заявка (член 37, параграф 2 от Регламент (EО) № 6/2002; член 6, параграф 1, буква в) от Регламент (EО) № 2245/2002): | |a)за всеки дизайн от втория до десетия дизайн; | 115 |б)за всеки дизайн, считано от единадесетия дизайн | 50 |3.Такса за публикация (член 36, параграф 4 от Регламент (EО) № 6/2002; член 6, параграф 1, буква б) от Регламент (EО) № 2245/2002) | 120 |4Допълнителна такса за публикация за всеки следващ дизайн, включен в множествена заявка (член 37, параграф 2 от Регламент (EО) № 6/2002; член 6, параграф 1, буква г) от Регламент (EО) № 2245/2002): | |a)за всеки дизайн от втория до десетия дизайн; | 60 |б)за всеки дизайн, считано от единадесетия дизайн | 30 |5.Такса за отлагане на публикацията (член 36, параграф 4 от Регламент (EО) № 6/2002; член 6, параграф 1, буква б) от Регламент (EО) № 2245/2002) | 40 |6.Допълнителна такса за отлагане на публикацията за всеки следващ дизайн, включен в множествена заявка, предмет на отлагане на публикацията (член 37, параграф 2 от Регламент (EО) № 6/2002; член 6, параграф 1, буква г) от Регламент (EО) № 2245/2002): | |a)за всеки дизайн от втория до десетия дизайн; | 20 |б)за всеки дизайн, считано от единадесетия дизайн | 10 |7.Такса за забавено плащане на таксата за регистрация (член 107, параграф 2, буква a) от Регламент (EО) № 6/2002; член 10, параграф 3 от Регламент (EО) № 2245/2002) | 60 |8.Такса за забавено плащане на таксата за публикация (член 107, параграф 2, буква б) от Регламент (EО) № 6/2002; член 10, параграф 3, и член 15, параграф 4 от Регламент (EО) № 2245/2002) | 30 |9.Допълнителна такса за забавено плащане на таксата за отлагане на публикацията (член 107, параграф 2, буква в) от Регламент (EО) № 6/2002; член 10, параграф 3 от Регламент (EО) № 2245/2002) | 10 |10.Такса за забавено плащане на допълнителните такси за множествените заявки, както е посочено в точка 2, 4 и 6 от настоящото приложение (член 107, параграф 2, буква г) от Регламент (EО) № 6/2002; член 10, параграф 3, и член 15, параграф 4 от Регламент (EО) № 2245/2002) | 25 % от допълнителната такса |11.Такса за подновяване (член 13, параграф 1 от Регламент (EО) № 6/2002; член 22, параграф 2, буква a) от Регламент (EО) № 2245/2002) за дизайн, включен или не, в множествена заявка: | |a)за първия период на подновяване; | 90 |б)за втория период на подновяване; | 120 |в)за третия период на подновяване; | 150 |г)за четвъртия период на подновяване | 180 |12.Такса за забавено плащане на таксата за подновяване или за закъсняло подаване на заявлението за подновяване (член 13, параграф 3 от Регламент (EО) № 6/2002; член 22, параграф 2, буква б) от Регламент (EО) № 2245/2002) | 25 % от таксата за подновяване |13.Такса за заявление за обявяване в несъстоятелност (член 52, параграф 2 от Регламент (EО) № 6/2002; член 28, параграф 2 от Регламент (EО) № 2245/2002) | 350 |14.Такса за обжалване (член 57 от Регламент (EО) № 6/2002; член 35, параграф 3 от Регламент (EО) № 2245/2002) | 800 |15.Такса за възстановяване в предишно състояние (restitutio in integrum) (член 67, параграф 3 от Регламент (EО) № 6/2002) | 200 |16.Такса за вписване прехвърлянето на заявка за промишлен дизайн на Общността (член 34, параграф 2, и член 107, параграф 2, буква е) от Регламент (EО) № 6/2002; член 23, параграф 7 от Регламент (EО) № 2245/2002) | 200 за образец с таван 1000, когато са представени множество искания в същото заявление за регистрация на прехвърлянето или едновременно |17.Такса за вписване прехвърлянето на регистриран промишлен дизайн на Общността (член 107, параграф 2, буква е) от Регламент (EО) № 6/2002; член 23, параграф 3 от Регламент (EО) № 2245/2002) | 200 за образец с таван 1000, когато са представени множество искания в същото заявление за регистрация на прехвърлянето или едновременно |18.Такса за вписване на лицензия или на друго право върху регистриран промишлен дизайн на Общността (член 107, параграф 2, буква ж) от Регламент (EО) № 6/2002; член 23, параграф 3 и член 24, параграф 1 от Регламент (EО) № 2245/2002) или на заявка за промишлен дизайн на Общността (член 34, параграф 2, и член 107, параграф 2, буква ж) от Регламент (EО) № 6/2002; член 23, параграф 3, член 24, параграф 1, и член 24, параграф 4 от Регламент (EО) № 2245/2002):a)предоставяне на лицензия;б)прехвърляне на лицензия;в)учредяване на вещно право;г)прехвърляне на вещно право;д)принудително изпълнение | 200 за образец с таван 1000, когато са представени множество искания в същото заявление за регистрация на лиценз или на друго право или едновременно |19.Такса за заличаване вписването на лицензия или на друго право (член 107, параграф 2, буква з) от Регламент (EО) № 6/2002; член 26, параграф 3 от Регламент (EО) № 2245/2002) | 200 за образец с таван 1000, когато са представени множество искания в същата заявление за регистрация на лиценз или на друго право или едновременно |20.Такса за издаване на копие на заявлението за регистриран промишлен дизайн на Общността (член 107, параграф 2, буква н) от Регламент (EО) № 6/2002; член 74, параграф 5 от Регламент (EО) № 2245/2002), на копие от удостоверението за регистрация (член 107, параграф 2, буква д) от Регламент (EО) № 6/2002; член 17, параграф 2 от Регламент (EО) № 2245/2002) или на извлечение от регистъра (член 107, параграф 2, буква и) от Регламент (EО) № 6/2002; член 69, параграф 6 от Регламент (EО) № 2245/2002): | |a)незаверено копие или извлечение; | 10 |б)заверено копие или извлечение | 30 |21.Такса за проверка на досиетата (член 107, параграф 2, буква ѝ) от Регламент (EО) № 6/2002; член 74, параграф 1 от Регламент (EО) № 2245/2002) | 30 |22.Такса за издаване на копия на документите от досието (член 107, параграф 2, буква к) от Регламент (EО) № 6/2002; член 74, параграф 5 от Регламент (EО) № 2245/2002): | |a)незаверено копие; | 10 |б)заверено копие, | 30 |плюс за всяка следваща страница след десетата | 1 |23.Такса за предоставяне на сведения, съдържащи се в досието (член 107, параграф 2, буква л) от Регламент (EО) № 6/2002; член 75 от Регламент (EО) № 2245/2002): | 10 |плюс за всяка следваща страница след десетата | 1 |24.Такса за преразглеждане на определените разходи по процедурата за възстановяване (член 107, параграф 2, буква м) от Регламент (EО) № 6/2002; член 79, параграф 4 от Регламент (EО) № 2245/2002). | 100 |--------------------------------------------------